Na temelju članka 3. i članka 6. stavka 2. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 24. Statuta Općine Malinska-Dubašnica („Službene novine Primorsko-goranske županije“ broj 7/21 i 39/24), Općinsko vijeće Općine Malinska-Dubašnica, na ___ sjednici održanoj __________ 2026. godine, na prijedlog općinskog načelnika, donijelo je

ODLUKU
[bookmark: _Hlk236745433]o plaći, naknadi i drugim pravima Općinskog načelnika Općine Malinska-Dubašnica

Članak 1.
Ovom Odlukom određuju se plaća odnosno naknada za rad općinskog načelnika Općine Malinska-Dubašnica (u daljnjem tekstu: Općinski načelnik) te druga prava u vezi s obnašanjem dužnosti.

Članak 2.
(1) Općinski načelnik koji dužnost obavlja profesionalno ima pravo na:
– plaću,
– prava iz obveznog mirovinskog i zdravstvenog osiguranja,
– naknadu stvarnih materijalnih troškova nastalih u vezi s obnašanjem dužnosti, pod uvjetima i u visini utvrđenima propisima koji se primjenjuju na službenike Jedinstvenog upravnog odjela Općine Malinska-Dubašnica.
(2) Općinski načelnik koji dužnost obnaša bez zasnivanja radnog odnosa ima pravo na:
– naknadu za rad,
– naknadu stvarnih materijalnih troškova nastalih u vezi s obnašanjem dužnosti, pod uvjetima i u visini utvrđenima propisima koji se primjenjuju na službenike Jedinstvenog upravnog odjela Općine Malinska-Dubašnica.
Članak 3.
(1) Plaću općinskog načelnika koji dužnost obavlja profesionalno čini umnožak koeficijenta 4,40  i osnovice za obračun plaće državnih dužnosnika, uvećan za 0,5 % za svaku navršenu godinu radnog staža, ukupno najviše za 20 %.
(2) Naknada za rad općinskog načelnika koji dužnost obnaša bez zasnivanja radnog odnosa iznosi 50 % umnoška koeficijenta i osnovice iz stavka 1. ovoga članka, bez uvećanja za navršene godine radnog staža.

Članak 4.
Osnovica za obračun plaće odnosno naknade za rad iz članka 3. ove Odluke utvrđuje se sukladno odluci Vlade Republike Hrvatske kojom se utvrđuje osnovica za obračun plaće državnih dužnosnika.
Članak 5.
Općinski načelnik nema pravo na regres, prigodne godišnje nagrade, potpore, jubilarnu nagradu, otpremninu zbog odlaska u mirovinu, dar za djecu, naknadu za neiskorišteni godišnji odmor niti druga materijalna prava koja nisu utvrđena zakonom, drugim propisom ili ovom Odlukom.
Općinski načelnik nema pravo na naknadu za prekovremeni rad niti na dodatke za rad noću, nedjeljom, blagdanom ili drugim zakonom određenim neradnim danom.

Članak 6.
Sredstva za ostvarivanje prava utvrđenih ovom Odlukom osiguravaju se u Proračunu Općine Malinska-Dubašnica.
Članak 7.
Danom stupanja na snagu ove Odluke prestaje važiti o visini plaće Općinskog načelnika i zamjenika Općinskog načelnika („Službene novine Primorsko-goranske županije“ broj 19/10).

Članak 8.
Ova Odluka stupa na snagu osmoga dana od dana objave u „Službenim novinama Primorsko-goranske županije“.

KLASA: __________
URBROJ: __________
Malinska, __________ 2026. godine

